Yə bod bâwulu bə́bɛ̄, sə nâ bâyəman ? 4Yə emgbə́m yâməmələ âfan sə nâ é wé ? Yə etɔ̌ŋ émgbə́m yáyōyɔ̂bɔ ébōga, sə nâ é bī dzóm ? 5Yə onɔ̌n wátitimbi ólám bə́ kɔ̄lí á sí, sə nâ ewɔnɔŋa é nə̄ étē ? Yə olám wâkad ngâba á yób təge ai nâ ó bī dzóm ? 6Ngə́ tɔ́ŋ yalólɔŋ á dzāl, ngǎ bod bâkɔ̌n wɔ̄ŋ ? Yə amalá lákūkwi á dzāl, sə nâ Ǹtondôbə ǎ lóm dɔ̄ ? 7Amú Ńtondôbə a nə tə bɔ dzóm, sə nâ a tádī kǎd bod bísíé bōé bəprofɛ́d ndímba yǎ étē. 8Emgbə́m yâməmələ: zá ā yi bɔ̌ tə kɔ̌n wɔ̄ŋ ? Ǹtondôbə ǎ kɔ́bɔ: zá ā yi bɔ̌ tə kɔ́bɔ̄ ńkɔ̄bɔ̄ profɛ́d ?